CELEX: 32020D1133
Language: hu
Date: 2020-07-30 00:00:00
Title: A Tanács (KKBP) 2020/1133 határozata (2020. július 30.) az Európai Unió közép-afrikai köztársasági katonai kiképzési KBVP missziójáról szóló (KKBP) 2016/610 határozat módosításáról (EUTM-RCA)

31.7.2020   
               
               
                  HU
               
               
                  Az Európai Unió Hivatalos Lapja
               
               
                  L 247/22
               
            
         A TANÁCS (KKBP) 2020/1133 HATÁROZATA
         (2020. július 30.)
         az Európai Unió közép-afrikai köztársasági katonai kiképzési KBVP missziójáról szóló (KKBP) 2016/610 határozat módosításáról (EUTM-RCA)
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2016. április 19-én elfogadta a 2016/610 határozatot (1), amely létrehozta az Európai Unió közép-afrikai köztársasági katonai kiképzési KBVP-misszióját (EUTM RCA) a misszió teljes műveleti képességének elérését követő 24 hónapig, azaz 2018. szeptember 19-ig szóló megbízatással és az említettidőszakra szóló pénzügyi referenciaösszeggel.
                  
               
                     (2)
                  
                  
                     A Tanács 2018. július 30-án elfogadta a (KKBP) 2018/1082 határozatot (2), amely 2020. szeptember 19-ig meghosszabbította az EUTM RCA megbízatását.
                  
               
                     (3)
                  
                  
                     A Politikai és Biztonsági Bizottság 2020. május 28-án, a misszió stratégiai felülvizsgálata alapján azt ajánlotta, hogy további két évvel hosszabbítsák meg az EUTM RCA megbízatását.
                  
               
                     (4)
                  
                  
                     Az EUTM RCA-nak egyeztetnie kell – annak elindítását követően – az Európai Unió közép-afrikai köztársasági tanácsadó KBVP-missziójával (EUAM RCA), valamint más nemzetközi szereplőkkel, különösen az ENSZ közép-afrikai köztársasági többdimenziós integrált stabilizációs missziójával (MINUSCA) annak érdekében, hogy koherens, integrált támogatás nyújtását biztosítsák a Közép-afrikai Köztársaság kormánya és biztonsági erői számára.
                  
               
                     (5)
                  
                  
                     A (KKBP) 2016/610 határozatot ezért ennek megfelelően módosítani kell.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó, ezért Dánia nem vesz részt az EUTM-RCA finanszírozásában sem,
                  
               ELFOGADTA EZT A HATÁROZATOT:
         
            1. cikk
            A (KKBP) 2016/610 határozat a következőképpen módosul:
            
                        1.
                     
                     
                        az 1. cikk a következőképpen módosul:
                        
                                    a)
                                 
                                 
                                    a (2) bekezdés a következőképpen módosul:
                                    
                                                i.
                                             
                                             
                                                az a) pont helyébe a következő szöveg lép:
                                                
                                                            „a)
                                                         
                                                         
                                                            stratégiai tanácsadást nyújt az elnöki kabinetnek, a védelmi minisztériumnak, a katonai állománynak és a fegyveres erőknek, ideértve a polgári-katonai együttműködéssel kapcsolatos tanácsadást is,”
                                                         
                                                      
                                          
                                                ii.
                                             
                                             
                                                a d) pontot el kell hagyni.
                                             
                                          
                              
                                    b)
                                 
                                 
                                    a (4) bekezdés helyébe a következő szöveg lép:
                                    
                                       „(4)   Az EUTM RCA egyeztet az Európai Unió közép-afrikai köztársasági tanácsadó KBVP-missziójával (EUAM RCA), illetve más nemzetközi szereplőkkel, különösen a MINUSCA-val annak érdekében, hogy koherens, integrált támogatás nyújtását biztosítsák a Közép-afrikai Köztársaság kormánya és biztonsági erői számára.”
                                    
                                 
                              
                  
                        2.
                     
                     
                        a 7. cikk (4) bekezdésének helyébe a következő szöveg lép:
                        
                           „(4)   Az uniós missziós erők parancsnoka, a művelet szempontjából releváns uniós szereplők – elsősorban az EUAM RCA – és helyi kulcsfontosságú stratégiai partnerek közötti koordinációra vonatkozó rendelkezéseket a missziós terv állapítja meg.”
                        
                     
                  
                        3.
                     
                     
                        a 10. cikk a következő bekezdéssel egészül ki:
                        
                           „(4)   Az EUTM RCA közös költségeinek fedezésére szolgáló pénzügyi referenciaösszeg a 2020. szeptember 20-tól 2022. szeptember 19-ig tartó időszakra 36 960 000 EUR. E referenciaösszegnek a (KKBP) 2015/528 határozat 25. cikke (1) bekezdésében említett százalékos aránya 0 %, az említett határozat 34. cikke (3) bekezdésében említett százalékos arány pedig 10 % a kötelezettségvállalásokra és Z % a kifizetésekre.”
                        
                     
                  
                        4.
                     
                     
                        a 13. cikk (2) bekezdésének helyébe a következő szöveg lép:
                        
                           „(2)   Az EUTM RCA 2022. szeptember 19-én véget ér.”
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 30-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács (KKBP) 2016/610 határozata (2016. április 19.) az Európai Unió közép-afrikai köztársasági katonai kiképzési KBVP-missziójáról (EUTM RCA) (HL L 104., 2016.4.20., 21. o.).
         
            (2)  A Tanács (KKBP) 2018/1082 határozata (2018. július 30.) az Európai Unió közép-afrikai köztársasági katonai kiképzési missziójáról szóló (KKBP) 2016/610 határozat módosításáról (HL L 194., 2018.7.31., 140. o.).